BŪVNIECĪBAS LĪGUMS Nr. ______________

Ķekava, 2025.gada __._________________

AS “Ķekava Foods”, vienotais reģistrācijas Nr. 50003007411, (turpmāk – Pasūtītājs), tās valdes priekšsēdētāja ________________________ un valdes locekļa _____________________ personās, kuri darbojas uz statūtu pamata, no vienas puses un

SIA “___________________”, vienotais reģistrācijas Nr.___________________, (turpmāk – Ģenerāluzņēmējs), juridiskā adrese _______________________________, kura vārdā un interesēs, saskaņā ar statūtiem, rīkojas tās valdes loceklis _______________________, no otras puses, kopā turpmāk - Puses, ievērojot Pušu nopietni, apzinīgi un brīvi, bez viltus, maldības un spaidiem pausto gribu, pamatojoties uz izteikto būvniecības piedāvājumu, noslēdza šāda satura Līgumu:

1. Līguma priekšmets
1.1. Parakstot šo Līgumu, Ģenerāluzņēmējs apņemas ar saviem darba rīkiem, tehniku, ierīcēm un darbaspēku izmantojot savas profesionālās iemaņas, saskaņā ar šī Līguma noteikumiem un tā pielikumiem veikt un pēc to pabeigšanas saskaņā ar šī Līguma nosacījumiem nodot Pasūtītājam sekojošus būvdarbus (turpmāk tekstā – Darbi):……………………………………………………………………………………………………………..
1.2. Objektam ir spēkā esoši apgrūtinājumi, kas reģistrēti attiecīgā nekustamā īpašuma zemesgrāmatas nodalījumā.
1.3. Pasūtītājs atbilstoši Līgumā noteiktajam apņemas ierādīt būvlaukumu, pieņemt Objektu un pilnībā norēķināties ar Ģenerāluzņēmēju par kvalitatīvi, tas ir atbilstoši šī Līguma prasībām un savlaicīgi, pabeigtajiem būvdarbiem.
1.4. Ģenerāluzņēmējs veic būvniecību saskaņā ar ____________________________, izstrādāto būvprojektu, šī Līguma noteiktajām prasībām, Ģenerāluzņēmēja iesniegto piedāvājumu, kā arī citiem Latvijas Republikas normatīvajiem aktiem, kas regulē būvniecības procesu.
1.5. [bookmark: _Hlk106720580]Ģenerāluzņēmējs veic Līguma 1.1.punktā noteikto Darbu izpildi saskaņā ar šo Līgumu, Būvniecības likumu, 19.08.2014. Ministru kabineta noteikumiem Nr.500 “Vispārīgie būvnoteikumi”, 09.05.2017. Ministru kabineta noteikumiem Nr. 253 “Atsevišķu inženierbūvju būvnoteikumi”, un citiem Latvijas Republikas normatīvajiem aktiem, kas regulē būvniecības procesu, to spēkā esošajā redakcijā Līguma izpildes laikā, sekojošā termiņā: līdz 202__.gada __.____________.
Darba izpilde tiek veikta saskaņā ar Būvdarbu izpildes un naudas plūsmas grafiku (Līguma pielikums Nr.2).
1.6. Izpildīto Darbu garantijas laiks darbiem ir ne mazāk kā 24 (divdesmit četri) kalendārie mēneši, Darbos izmantotiem materiāliem 24 (divdesmit četri) kalendārie mēneši (atbilstoši iesniegtajam piedāvājumam) no Darbu nodošanas dienas.

2. Lietotās definīcijas un termini
2.1. [bookmark: _Hlk505671023]”Līgums” – nozīmē šo Pušu parakstīto Līgumu un tā pielikumus: būvprojektu, veicamo darbu un izmaksu specifikāciju “Koptāme” (pielikums nr.1), būvdarbu izpildes un naudas plūsmas grafiks (pielikums nr.2), kā arī citus abpusēji Līguma darbības termiņā parakstītus tā pielikumus un jebkurus citus dokumentus, kas papildina vai groza šo Līgumu vai tā pielikumus. Visi pielikumi un citi pie Līguma parakstīti dokumenti ir Līguma neatņemama sastāvdaļa.
2.2. ”Pasūtītājs” – nozīmē AS “Ķekava Foods”.
2.3. ”Ģenerāluzņēmējs” – nozīmē galveno būvdarbu veicēju, kam Pasūtītājs piešķīris būvniecības Līguma slēgšanas tiesības un, kura pienākums ir realizēt būvobjektu dabā atbilstoši ___________________________, būvprojektam.    
2.4. ”Projektētājs” – nozīmē būvprojekta izstrādātāju – ______________________________.
2.5. ”Apakšuzņēmējs” – būvkomersantu reģistrā reģistrēts sertificēts pretendenta piedāvājumā norādītais Apakšuzņēmējs, kurš piedalīsies būvdarbu veikšanā.
2.6. ”Puses” – nozīmē Pasūtītāju un Ģenerāluzņēmēju (Apakšuzņēmējus pušu attiecībās pārstāv Ģenerāluzņēmējs).
2.7. ”Objekts”: 
2.7.1. __________________________________________________________.
2.8. ”Pasūtītāja Projekta vadītājs” – AS „Ķekava Foods” Tehniskās nodaļas vadītājs _________________, kas pārstāv Pasūtītāju un kuram Pasūtītājs noteicis uzraudzīt Līguma izpildes gaitu, projekta atbilstību Līgumam un Pasūtītāja interesēm.
2.9. ”Ģenerāluzņēmēja Projekta vadītājs” – _______________, kas pārstāv Ģenerāluzņēmēju, un kuram Ģenerāluzņēmējs noteicis uzraudzīt Līguma izpildes gaitu, tās atbilstību Līgumam. Ģenerāluzņēmēja Projekta vadītājs atbild par projektu kopumā, veido projekta organizatorisko shēmu, nosaka projekta dalībnieku lomas, plāno projekta posmus, veic projekta darbu koordinēšanu, uzraudzību un nodrošina projekta plānu izpildi. 
2.10. ”Būvuzraugs” – Pasūtītāja noteikta juridiska persona, kura saskaņā ar Līgumu veic Objekta būvuzraudzību atbilstoši Latvijas Republikas normatīvajiem aktiem.
2.11. ”Būvdarbu vadītājs” – Pasūtītāja apstiprināts sertificēts Ģenerāluzņēmēja pārstāvis, kurš darbojas atbilstoši Latvijas Republikas normatīvajiem aktiem un saskaņā ar šo Līgumu. Būvdarbu vadītājs nodrošina būvdarbu kvalitatīvu izpildi atbilstoši būvprojektam; ievēro citu būvniecību reglamentējošos normatīvos aktos noteiktos pienākumus un būvizstrādājumu izmantošanai noteiktās tehnoloģijas, nodrošina būvdarbu kvalitātes atbilstību Latvijas būvnormatīvos un citos normatīvajos aktos noteiktajiem būvdarbu kvalitātes rādītājiem, un veic citus 19.08.2014. Ministru kabineta noteikumos Nr.500 “Vispārīgie būvnoteikumi” 100.punktā noteiktos pienākumus.
2.12.  “Autoruzraugs” – būvprojekta izstrādātājs, kurš veic kontroli pēc projektēšanas darbu pabeigšanas līdz būves nodošanai ekspluatācijā, lai nodrošinātu būves realizāciju atbilstoši būvprojektam. Autoruzrauga tiesības un pienākumi ir noteikti 19.08.2014. Ministru kabineta noteikumu Nr.500 “Vispārīgie būvnoteikumi” 113. un 114.punktos. 
2.13. [bookmark: _Hlk505671466]”Darbi” – būvniecības darbi, ko Ģenerāluzņēmējs veic ar saviem spēkiem un paša piegādātiem materiāli tehniskajiem līdzekļiem, atbilstoši šī Līguma Pielikumam Nr.1- Veicamo darbu un izmaksu specifikācija “Koptāme”, Pielikumam Nr.2 – Būvdarbu izpildes un naudas plūsmas grafiks.
Gadījumā, ja būvniecības darbu uzsākšanai ir nepieciešama rakstveida atļauja (piemēram, atzīme būvatļaujā par būvniecības darbu uzsākšanas nosacījumu izpildi), Darbi Objektā tiek uzsākti tikai pēc nepieciešamās rakstveida atļaujas saņemšanas, saskaņojot Darbu uzsākšanas dienu ar Pasūtītāju.
2.14. [bookmark: _Hlk505671510]”Darbu veikšanas projekts” – nozīmē dokumentu, kuru Ģenerāluzņēmējs iesniedz Pasūtītājam un Būvuzraugam apstiprināšanai, un kurā tiek detalizēti aprakstīta iekārtu un materiālu piegāde, būvniecība, būvdarbu izpilde, montāža, pārbaudes u.c. Ģenerāluzņēmēja aktivitātes, ar norādi uz to secību un saskaņā ar Līguma Pielikumu Nr.2 ”Būvdarbu izpildes un naudas plūsmas grafiks”. Minētais attiecināms uz tiem dokumentiem, kurus saskaņā ar Līguma nosacījumiem būs nepieciešams iesniegt Pasūtītājam apstiprināšanai atbilstoši Latvijas būvnormatīviem.
2.15.  “LBN” – Puses šī Līguma ietvaros ar šādu saīsinājumu saprot spēkā esošu Latvijas būvnormatīvus.
2.16. [bookmark: _Hlk505671570]”Būvdarbu izpildes un naudas plūsmas grafiks” - darbu izpildes termiņi, darbu izpildes secības atkarības, finanšu resursu piesaiste, kas ir noteikti šī Līguma Pielikumā Nr.2. 
2.17. ”Diena” - kalendārā diena, ja Līgumā nav konkrēti noteikts citādāk, izņemot ar likumu noteiktās oficiālās valsts brīvdienas.
2.18. ”Būvlaukums” - atbilstoši būvprojektam dabā nosprausta teritorija, kurā notiek būvdarbi, un kura ir nodota Ģenerāluzņēmēja rīcībā Darbu veikšanai saskaņā ar pieņemšanas – nodošanas aktu.
2.19. ”Būvprojekts” – nozīmē izstrādāts un būvvaldes akceptētais būvprojekts (t.i. tajā veikta būvvaldes atzīme par projektēšanas nosacījumu izpildi), kas nosaka Objekta arhitektoniskos risinājumus un inženiertehniskos risinājumus, kā arī Tehniskā projekta īstenošanai nepieciešamo darbu apjomus un kvalitāti saskaņā ar spēkā esošo normatīvo aktu prasībām, ko izstrādājis Projektētājs, (turpmāk arī – Projekts).
2.20. ”Iekārtas” – nozīmē pastāvīgi darbojošās iekārtas, kas Ģenerāluzņēmējam ir jāuzstāda Objektā saskaņā ar Līguma Pielikumu Nr.1 - veicamo darbu un izmaksu koptāmi (specifikāciju) un būvprojektu (Pielikums Nr.1). Iekārtas pāriet Pasūtītāja īpašumā ar to piegādes un nodošanas brīdi Pasūtītājam objektā, ko apliecina abpusēji parakstīts iekārtu pieņemšanu – nodošanas akts. Veicot Iekārtu piegādi, papildus Pasūtītājam ir pienākums parakstīt CMR dokumentus. 
2.21. ”Ierīces” – nozīmē mašīnas, celtņus, darbarīkus, iekārtas, kuras ir Ģenerāluzņēmēja vai Apakšuzņēmēja īpašums vai, kuras tas uz laiku nomā vai uz laiku piegādā Objektā, un kuras tiek izmantotas Darbu veikšanai, un kas pēc darbu veikšanas tiek izvestas no Objekta.
2.22. ”Izpilddokumentācija” - dokumentācija, kuru darbu izpildes procesā sastāda Ģenerāluzņēmējs, pamatojoties uz projekta bāzes par faktiski izpildītiem darbiem.
2.23. ”Darba dokumentācija” – projekta dokumentācija, kā arī visa cita dokumentācija, kuru Puses nodod viena otrai darba gaitā, pamatojoties uz šī Līguma prasībām.
2.24. ”Segtie darbi” - būvdarbi, kuru apjoma un kvalitātes kontroli pēc tiem sekojošo būvdarbu veikšanas nav iespējams izdarīt bez īpašiem pasākumiem vai papildu darba, kā arī finanšu un citu resursu piesaistīšanas.
2.25. ”Līguma cena” – nozīmē kopējo cenu (bez PVN) par Objektā veiktajiem Darbiem, ieskaitot Iekārtu piegādi un Darbu izpildi, saskaņā ar Līguma Pielikumu Nr.1- veicamo darbu un izmaksu koptāmi (specifikāciju), kas atspoguļota šī Līguma 12.punktā.
2.26. [bookmark: _Hlk505671702]”Ikmēneša Darbu pieņemšana” - izpildīto darbu pieņemšana katru mēnesi, kas ir noformēta ar pieņemšanas - nodošanas aktiem (Forma 2) saskaņā ar šī Līguma noteikumiem.
2.27. ”Galīgais darbu pieņemšanas - nodošanas akts” – dokuments, kas ir sastādīts saskaņā ar šī Līguma noteikumiem. Ar brīdi, kad tiek parakstīts Galīgais darbu nodošanas – pieņemšanas akts, Objekts tiek uzskatīts par nodotu Pasūtītājam, kurš nozīmē atbildīgo personu par attiecīgā Objekta ekspluatāciju.
2.28. ”Garantija/ garantijas laiks” - visiem darbiem, kas ir veikti saskaņā ar šī Līguma noteikumiem ir noteikts ne mazāks kā 24 (divdesmit četri) kalendāro mēnešu garantijas laiks darbiem un 24 (divdesmit četri ) mēneši materiāliem (atbilstoši iesniegtajam piedāvājumam) pēc akta par Objekta pieņemšanu ekspluatācijā parakstīšanas dienas.
2.29. “Darba komisija” – ir komisija, kuru izveido Pasūtītājs un Ģenerāluzņēmējs savstarpēji vienojoties. Darba komisijā ir iekļauti Pasūtītāja un Ģenerāluzņēmēja pārstāvji, nepieciešamības gadījumā pieaicinot ekspertus vai valsts institūciju pārstāvjus. Ja Puses nespēj vienoties par Darba komisijas sastāvu, darba komisiju izveido Pasūtītājs.
2.30. Interpretējot vai precizējot citus šī Līgumā un/vai ar to izpildi saistīto terminoloģiju, Puses vadās pēc Latvijas Republikas spēkā esošā Būvniecības likuma un Vispārīgiem Būvnoteikumiem, ja katrā konkrēta gadījumā Puses rakstiski nevienojas citādāk.

3. Ģenerāluzņēmēja tiesības un pienākumi, kā arī Darbu izpildes noteikumi
3.1. Ģenerāluzņēmējs darbu izpildi veic atbilstoši Līgumam un tā pielikumiem, LBN un citiem Latvijas Republikā spēkā esošajiem normatīvajiem aktiem, dokumentiem un instrukcijām, kas saistīti ar Līguma izpildi. Ja vien Līgumā nav noteikts savādāk, Ģenerāluzņēmējs veic šī Līguma Darbu veikšanai nepieciešamo Iekārtu un Ierīču piegādi, būvniecību, montāžu, pieņemšanas pārbaudes darbus, kādi ir nepieciešami, lai Objekta būvniecība tiktu veikta atbilstoši šī Līguma noteikumiem.
3.2. Ģenerāluzņēmējs ievēro visus likumus un normatīvos aktus, ieskaitot pašvaldību izdotos aktus, būvnormatīvus, nacionālos standartus un Iekārtu ražotāja noteiktos standartus, kas ir spēkā attiecībā uz Objektu, kā arī visus tiesību aktus, kas reglamentē šajā Līgumā noteikto Darbu veikšanu, kā arī ievēro darba aizsardzības, ugunsdrošības, elektrodrošības, apkārtējās vides aizsardzības noteikumus (Pielikums Nr.4). Ģenerāluzņēmējs atlīdzina Pasūtītājam zaudējumus, kas pēdējam radušies Ģenerāluzņēmēja vainas dēļ šī punkta neizpildes rezultātā, ieskaitot trešo personu prasības, uzliktos naudas sodus u.tml.
3.3. Ģenerāluzņēmējam ir pienākums Darbu izpildes laikā izpildīt visas saistības attiecībā pret valsti un pašvaldību iestādēm, kas izriet no šī Līguma, t.sk., nomaksāt visus nodokļus, kas saistīti ar darbaspēka nodarbinātību; noteiktajos termiņos nomaksāt visus valsts iestāžu aprēķinātos nodokļus, kas izriet no saistību izpildes saskaņā ar šo Līgumu (t.i., nepieļaut aprēķināto nodokļu samaksas nokavējumu), saskaņā ar Latvijas Republikā spēkā esošo normatīvo aktos noteikto.
3.4. Atbilstoši normatīvo aktu prasībām būvmateriāliem ir jābūt atbilstības sertifikātam vai deklarācijai. Ģenerāluzņēmējs nodrošina, ka materiālu deklarācijas vai sertifikāti ir pastāvīgi pieejami Objektā. Ģenerāluzņēmējs pirms iestrādāt jebkādus izvēlētos materiālus saskaņo tos ar Autoruzraugu un Pasūtītāju, par minēto saņemot rakstveida saskaņojumu, piekrišanu.
3.5. Ģenerāluzņēmējs, veicot darbus Objektā, uzņemas pilnu atbildību par Darbu veikšanu atbilstoši šī Līguma noteikumiem. Ģenerāluzņēmējs Objektu Pasūtītājam nodod pēc Darbu pilnīgas pabeigšanas un pieņemšanas ekspluatācijā.
3.6. Ģenerāluzņēmējam Darbi ir jāveic saskaņā ar Līguma noteikumiem, Projektētāja izstrādāto būvprojektu un Pasūtītāja Projekta vadītāja norādījumiem, ciktāl šādi norādījumi neizmaina Pasūtītāja prasības, šī Līguma noteikumus, tajā skaitā noteikto Darbu apjomu, Līguma cenu vai Darbu izpildes termiņus.
3.7. Ģenerāluzņēmējs šī Līguma 2.13. punktā minētos Darbus apņemas uzsākt nekavējoties, bet ne vēlāk kā 3 (trīs) darba dienu laikā pēc šī Līguma spēkā stāšanās dienas, t.i., brīža, kad Līgumu parakstījušas abas Puses un Ģenerāluzņēmēja norādītajā kontā tiek saņemts šī Līguma 14.1.punktā paredzētais avansa maksājums. Ģenerāluzņēmējam ir pienākums veikt Darbus saskaņā ar Projektētāja izstrādātu un Pasūtītāja apstiprinātu būvprojektu, Būvdarbu izpildes un naudas plūsmas grafiku sadalījumā pa mēnešiem, kas ir Līguma Pielikums Nr.2, un Līguma 1.5.punktā noteiktajā būvdarbu pabeigšanas termiņā.
3.8. Ģenerāluzņēmējs apņemas nekavējoties, bet ne vēlāk kā 3 (trīs) darba dienu laikā pēc Līguma 14.1.punktā norādītā avansa maksājuma saņemšanas bankas kontā, uzsākt visu nepieciešamo darbus, lai veiktu Darbu īstenošanai nepieciešamo Iekārtu un materiālu iegādi no ražotāja un piegādātu tās Pasūtītājam.   
3.9. Iekārtas un materiāli Pasūtītājam tiek piegādāti Pasūtītāja noteiktā adresē: ____________________________________, vismaz 2 (divas) darba dienas iepriekš par to informējot Pasūtītāju. Iekārtu piegādei tiek piemēroti Incoterms 2010 un Delivered  duty paid (DDP) noteikumi.  Iekārtu izkraušanu Pasūtītāja noteiktajā adresē nodrošina Izpildītājs. 
3.10. Ģenerāluzņēmējs apņemas nodrošināt Pasūtītājam būvprojekta īstenošanai nepieciešamo Iekārtu un materiālu, kas atbilst Iekārtu tehniskajā specifikācijā noteiktajai komplektācijai, piegādi atbilstoši darbu izpildes un naudas plūsmas grafikam. Iekārtu un materiālu piegāde var tikt organizēta pa daļām.  
3.11. Ģenerāluzņēmējam ir pienākums nekavējoties, bet ne vēlāk kā 3 (trīs) dienu laikā paziņot Pasūtītājam par jebkādiem apstākļiem, kas radušies neatkarīgi no Ģenerāluzņēmēja un kavē Darbu pabeigšanu noteiktajā termiņā, un saskaņot ar Pasūtītāja tālāko rīcību.
3.12. Ģenerāluzņēmējam ir pienākums informēt Pasūtītāju par katru nelaimes gadījumu, kurš noticis, veicot Līgumā noteiktos Darbus. Informācija ir jāiesniedz rakstveidā 3 (trīs) dienu laikā pēc akta par nelaimes gadījumu sastādīšanas.
3.13. Ģenerāluzņēmējam ir tiesības nomainīt Projekta vadītāju, par to rakstiski paziņojot Pasūtītājam, Līgumā noteiktajos gadījumos un kārtībā.
3.14. Pirms Darbu uzsākšanas Būvlaukumā Ģenerāluzņēmējs iesniedz Pasūtītājam Būvlaukumā nodarbinātā Ģenerāluzņēmēja un Apakšuzņēmēju personāla sarakstu.
3.15. Ģenerāluzņēmējs nodrošina, ka tiek ievērotas personu datu aizsardzības normatīvo aktu prasības attiecībā pret šī Līguma izpildē iesaistītajiem darbiniekiem, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.
3.16. Ģenerāluzņēmējs ir atbildīgs par visa šī Līguma izpildei nepieciešamā darbaspēka piesaistīšanu, kā arī par visu ar to saistīto izdevumu (komandējumi, uzturs, dzīvošana, transports u.c.) segšanu.
3.17. Ģenerāluzņēmējs uz sava rēķina nodrošina Būvlaukumu ar Darba izpildei nepieciešamajām saimniecības telpām un pēc nepieciešamības biroja telpām. 
3.18. 10 (desmit) kalendāro dienu laikā pēc Līguma noslēgšanas Ģenerāluzņēmējs sagatavo un iesniedz Pasūtītāja Projekta vadītājam saskaņotu Darbu veikšanas projektu.
3.19. Ģenerāluzņēmējs Darbu izpildē ievēro saskaņā ar Līguma 3.19. punktu iesniegto un Pasūtītāja Projekta vadītāja apstiprināto Darbu veikšanas projektu. Ne retāk kā reizi 1 (vienā) mēnesī Ģenerāluzņēmējs iesniedz Pasūtītāja Projekta vadītājam progresa ziņojumu par Darbu izpildes gaitu, kurā ir ietverta informācija par izpildītajiem Darbiem, novirzēm no būvdarbu izpildes un naudas plūsmas grafika  (Pielikums Nr.2) un Darba veikšanas projekta, šādu noviržu iemesli (ja tādi tiek konstatēti), paredzamie Darbi un to izpildes termiņi turpmākajiem 1 (vienam) mēnesim, apstākļi, kuri var ietekmēt turpmāku Darbu veikšanu, un cita informācija, kuru Līguma izpildes ietvaros rakstveidā pieprasa Pasūtītāja Projekta vadītājs.
3.20. Ģenerāluzņēmējam ir pienākums kārtot būvdarbiem nepieciešamo dokumentāciju (piemēram, būvdarbu žurnālu, segto darbu aktus, u.c.) un Ministru kabineta noteikumos par darba aizsardzības prasībām, veicot būvdarbus, noteiktos dokumentus (piemēram, Objektā nodarbināto sarakstu), kā arī nodrošināt attiecīgo dokumentu atrašanos Darbu veikšanas vietā. 
3.21. Pasūtītāja Projekta vadītājs, Būvuzraugs, Autoruzraugs, Ģenerāluzņēmēja Projekta vadītājs un Būvdarbu vadītājs Darbu izpildes laikā Objektā rīko regulāras iknedēļas sanāksmes, pēc saviem ieskatiem pieaicinot citu Darbu izpildē (tajā skaitā Apakšuzņēmējus) vai uzraudzībā iesaistīto personālu. Iknedēļas sanāksmju laikā izskatītie un apspriestie jautājumi tiek protokolēti un protokola kopijas tiek izsniegtas apspriedes dalībniekiem. Sanāksmju protokolēšanu veic Ģenerāluzņēmējs, ja vien Ģenerāluzņēmējs ar Pasūtītāju nav vienojies citādi.
3.22. Ģenerāluzņēmējs ir atbildīgs, lai laikā, kad Būvlaukumā tiek veikti Darbi, tie tiktu veikti nepārtrauktā Būvdarbu vadītāja klātbūtnē un pārraudzībā. Tikai izņēmuma gadījumā Darbi Būvlaukumā var tikt veikti Būvdarbu vadītāja nozīmēta vietnieka vai viņa pilnvarotas personas pārraudzībā. Ģenerāluzņēmējs Būvdarbu vadītāju ir tiesīgs nomainīt tikai ar Pasūtītāja iepriekšēju rakstisku piekrišanu. 
3.23. Ģenerāluzņēmējam par saviem līdzekļiem jānodrošina viss nepieciešamais darbu veikšanai (būvizstrādājumi, tai skaitā, materiāli, tehniskie līdzekļi, pagaidu būves u.tml.).
3.24. Iekārtām, kuras Ģenerāluzņēmējs piegādā un uzstāda saskaņā ar Līgumu, ir jāatbilst projektam (Pielikums Nr.3), šī Līguma noteikumiem un Ģenerāluzņēmēja piedāvājumam, kas ir neatņemama Līguma sastāvdaļa un Pielikumā Nr.1 iekļautajai specifikācijai (koptāmei). Darbu izpildei nepieciešamo ierīču transportēšanu veic Ģenerāluzņēmējs uz sava riska un rēķina.
3.25. Ja Puses nav vienojušās savādāk, Ģenerāluzņēmēja ierīces Būvlaukumā tiek izmantotas tikai šī Līguma izpildei un tās tiek arī aizvestas no Objekta pēc attiecīgo darbu izpildes, ja turpmāko darbu izpildei tās nav nepieciešamas.
3.26. Ģenerāluzņēmējam ir pienākums nepasliktināt pievedceļu tehnisko stāvokli, kurus Ģenerāluzņēmējs izmanto Darbu veikšanā. Ja Ģenerāluzņēmējs Darbu laikā veic darbības, kuru rezultātā tiek pasliktināts pievedceļu tehniskais stāvoklis, Ģenerāluzņēmējam ir pienākums novērst radītos bojājumus par saviem līdzekļiem ar Pasūtītāju saskaņotā termiņā, bet ne vēlāk kā līdz Līguma 1.5.punktā noteiktā būvdarbu pabeigšanas termiņa beigām. 
3.27. Slēdzot Līgumu, Ģenerāluzņēmējs apliecina, ka viņš ar pienācīgu rūpību ir iepazinies ar visu ar Objektu saistīto informāciju, ko tam ir iesniedzis Pasūtītājs. Ģenerāluzņēmējs ir veicis pienācīgu Objektīvi paredzamo grūtību un izmaksu novērtēšanu, kas saistītas ar Objektu un Darbu veikšanu.
3.28. Ģenerāluzņēmējs ir atbildīgs par informācijas nesniegšanu vai par nepatiesas informācijas sniegšanu Pasūtītājam un par tā rezultātā radītajiem zaudējumiem.
3.29. Ģenerāluzņēmējam jāsaskaņo nepieciešamie Darbi ar atbildīgām institūcijām un jāsaņem attiecīgās darbu veikšanas atļaujas, tai skaitā, pēc abpusējas Līguma parakstīšanas saņemt atzīmi būvatļaujā par būvdarbu uzsākšanas nosacījumu izpildi LR spēkā esošajos normatīvajos aktos noteiktajā kārtībā un sedzot visus ar to saistītos izdevumus.
3.30. Ģenerāluzņēmējs 5 (piecu) dienu laikā pēc 3.29. punktā minētās atzīmes būvatļaujā saņemšanas un pirms darbu uzsākšanas, rakstiski saskaņojot ar Pasūtītāju, būvlaukumā izvieto informāciju par darbu izpildītājiem (būvtāfeli) un rakstveidā informē nekustamo īpašumu īpašniekus (valdītājus), kuru nekustamie īpašumi robežojas ar zemes gabalu par plānojamo būvi un būvatļaujas spēkā stāšanās laiku. Minētajiem paziņojumiem ir informatīvs raksturs.
3.31. Ģenerāluzņēmējs nodrošina Būvuzraugam, Autoruzraugam, Pasūtītāja Projekta vadītājam vai viņa noteiktam pārstāvim brīvu pieeju Būvlaukumam vai citām teritorijām, kurās tiek veikti Darbi, lai Pasūtītājs varētu pārbaudīt Darbu gaitu un Darbu kvalitāti. Ģenerāluzņēmējam ir pienākums sniegt Būvuzraugam vai Pasūtītāja pārstāvim nepieciešamo tehnisko palīdzību šādu pārbaužu veikšanai.
3.32. Ja, pārbaudot Objektu, Iekārtas vai Darbus, tiek konstatēts, ka tie neatbilst Līguma noteikumiem vai normatīvo aktu prasībām, Ģenerāluzņēmējam ir pienākums Pasūtītāja Projekta vadītāja norādītajā laika periodā uz sava rēķina veikt nepieciešamos labojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu. Izņemot gadījumus, kad ir veiktas attiecīgas izmaiņas būvprojektā, kas pieļauj novirzes no sākotnēji apstiprinātā būvprojekta. 
3.33. Ģenerāluzņēmējam ir pienākums nekavējoties, bet ne vēlāk kā 3 darba dienu laikā, rakstiski informēt Pasūtītāja Projekta vadītāju par visām kļūdām un neprecizitātēm, kas ir atklājušās Darba dokumentācijā, kā arī par visiem apstākļiem, kas var ietekmēt Objekta drošību vai Darbu kvalitāti.
3.34. Ģenerāluzņēmējs nodrošina Pasūtītāja Projekta vadītājam un Būvuzraugam iespēju piekļūt bez maksas pie tehniskās dokumentācijas, dažādiem mērījumu un analīžu rezultātiem vai citas informācijas, kas saistīta ar Objektu un Darbu izpildi. Pēc Pasūtītāja Projekta vadītāja pieprasījuma Ģenerāluzņēmējs sniedz pirmajam skaidrojumus, nepieciešamības gadījumā, arī rakstveidā, attiecībā uz Ģenerāluzņēmēja izstrādāto dokumentāciju un iesniegto informāciju.
3.35. [bookmark: _Hlk505672502]Ģenerāluzņēmējs ievēro visus Pasūtītāja Projekta vadītāja un Būvuzrauga norādījumus atbilstoši šī Līguma nosacījumiem, Projektētāja izstrādātajam un saskaņotajam, un Ģenerāluzņēmējam iesniegtajam Projektam, ciktāl tas neizmaina kopējos Darbu apjomus Objektā un izmaksas (koptāme) (Pielikums nr.1) un ciktāl tie ir savienojami ar kopējo Objekta raksturu.
3.36. Ģenerāluzņēmējs ir tiesīgs piedāvāt Pasūtītāja Projekta vadītājam izdarīt izmaiņas Projektā, kuras Ģenerāluzņēmējs uzskata par nepieciešamām vai vēlamām, lai uzlabotu Objekta kvalitāti, efektivitāti vai drošību. Pasūtītāja Projekta vadītājs, saskaņojot ar Autoruzraugu, izvērtē Ģenerāluzņēmēja piedāvātās izmaiņas un apstiprina vai noraida to izdarīšanu. Ja Pasūtītājs akceptē izmaiņas Būvprojektā, palielinot vai samazinot darbu apjomu, par to tiek sastādīts un parakstīts Darbu daudzuma izmaiņu akts, kuru apstiprina Pušu pārstāvji, Būvuzraugs, Autoruzraugs, un kurā ir uzrādīts veicamo Darbu apjoms un izmaksas, un Puses ar rakstveida papildus vienošanos Līgumā noteiktajās robežās pēc nepieciešamības var mainīt Līgumā noteikto Līgumcenu.
3.37. Par tādu Darbu izpildi, kurus veicot, Ģenerāluzņēmējs ir patvaļīgi atkāpies no Līguma noteikumiem un Būvprojekta, Ģenerāluzņēmējs atlīdzību nesaņem un veic labojumu uz sava rēķina, nepieprasot Līguma 1.5.punktā noteiktā būvdarbu pabeigšanas termiņa pagarināšanu.
3.38. Detalizētos rasējumus, ja tādi nepieciešami, izstrādā Projektētājs pēc Pasūtītāja pieprasījuma, saskaņojot ar Autoruzraugu. 
3.39. Ģenerāluzņēmējs nav tiesīgs pieprasīt Līguma cenas izmaiņas vai Līguma izpildes termiņa pagarinājumu sakarā ar nepieciešamiem papildus darbiem, ja šādi papildus darbi ir radušies Ģenerāluzņēmēja Līguma saistību neizpildes vai nepienācīgas izpildes rezultātā kā tās tiešās vai netiešās sekas.
3.40. Ģenerāluzņēmējs nodrošina Pasūtītāja personāla apmācību rīkoties un operēt ar uzstādītājām iekārtām pēc darbu pabeigšanas Objektā saskaņā ar Pasūtītāja iesniegtu apmācāmo personāla sarakstu. Apmācībai ir jābūt pietiekamai, lai apmācīto personālu iepazīstinātu ar Objektu un Iekārtām un lai minētais personāls varētu veikt Objekta un Iekārtu ekspluatāciju, ieskaitot profilaktisko un koriģējošo uzturēšanu, kontroles sistēmas paplašināšanu un tās funkciju modificēšanu u.tml. Apmācība tiek veikta montāžas un ieregulēšanas laikā, vai arī laikā, par kādu Puses atsevišķi ir vienojušās. Apmācības izmaksas ir iekļautas Līguma cenā, un Pasūtītājam atsevišķa samaksa par to nav jāveic.
3.41. Ģenerāluzņēmējs iesniedz Pasūtītājam šādu tehnisko dokumentāciju, un uzskaitītās tehniskās dokumentācijas izmaksas ir iekļautas Līguma cenā:
3.41.1. Ekspluatācijas instrukcijas (tās tulkojums) tiek iesniegtas latviešu valodā. Ekspluatācijas instrukcijas tiek iesniegtas ne vēlāk kā 10 (desmit) dienas pirms Objekta vai attiecīgās tā daļas pieņemšanas;
3.41.2. Ekspluatācijas instrukcijām ir jābūt saskaņā ar ražotāja standartu;
3.41.3. Iekārtu tehniskās pases tiek iesniegtas tulkotas latviešu valodā pirms Objekta vai attiecīgās tā daļas pieņemšanas;
3.41.4. Citu ražotāja standarta dokumentāciju un citu dokumentāciju, kāda ir nepieciešama Objekta ekspluatācijai vai pieņemšanai saskaņā ar Latvijas Republikas normatīvajiem aktiem.

4. Pasūtītāja pienākumi un tiesības
4.1. Pasūtītājs nodrošina Ģenerāluzņēmējam pieeju Būvlaukumam Darbu veikšanai Līguma darbības laikā, Pusēm rakstveidā saskaņotajos laikus, bet jebkurā gadījumā, katru nedēļu no pirmdienas līdz piektdienai, laika posmā no 8:00 līdz 17:00, t.sk., nodrošināt brīvu un netraucētu Ģenerāluzņēmēja un tā piesaistīto Apakšuzņēmēju  piekļūšanu Objektā piegādātājām un novietotajām Iekārtām un materiāliem.  
4.2. Pasūtītājs uzņemas pilnīgu atbildību par Objektā veicamo darbu īstenošanai izsniegtās dokumentācijas pareizību un atbilstību normatīvo aktu prasībām, kā arī to saskaņojumu ar atbildīgajām institūcijām.
4.3. Pasūtītājs nodod Ģenerāluzņēmējam darbu izpildes procesam nepieciešamo dokumentāciju, tajā skaitā, Tehnisko projektu, normatīvajos aktos noteiktajā kārtībā izdotu Būvatļauju (kurā izdarīta atzīme par projektēšanas nosacījumu izpildi), ne vēlāk kā 3 (trīs) darba dienu laikā pirms plānotās darbu uzsākšanas, saskaņā ar Darbu izpildes grafiku. 
4.4. Pasūtītājs uzņemas pilnu atbildību par Objektā veicamo Darbu īstenošanai izsniegtās dokumentācijas pareizību un atbilstību normatīvo aktu prasībām, kā arī to saskaņojumu ar atbildīgajām institūcijām.
4.5. Pasūtītājs nodrošina visus nepieciešamos apstākļus transporta kustības iespējamībai transportlīdzekļiem ar masu līdz 40 (četrdesmit) tonnām Objekta teritorijā.
4.6. Pasūtītājs nodrošina Ģenerāluzņēmēju ar inženierkomunikācijām, kas tam nepieciešamas kvalitatīvai Darbu izpildei.
4.7. Pasūtītāja ieceltais projekta vadītājs ir noteiks Līguma 2.8. punktā. Pasūtītājam ir tiesības jebkurā brīdī nomainīt Projekta vadītāju, par to rakstiski paziņojot Ģenerāluzņēmējam.
4.8. Pasūtītājs nosaka Būvuzraugu. Būvuzraugs veic Objekta būvuzraudzību atbilstoši Latvijas Republikas normatīvajiem aktiem. Būvuzraugam ir visas tās tiesības un pienākumi, kādi ir noteikti LBN un citos Latvijas Republikas normatīvajos aktos, kā arī šajā Līgumā.
4.9. Pasūtītājs vai Būvuzraugs ir tiesīgs lūgt Ģenerāluzņēmējam (kaut arī neatbild par Būvdarbu vadītāja rīcību) piesardzības apsvērumu dēļ, atsaukt iepriekš apstiprināto Būvdarbu vadītāju no Ģenerāluzņēmēja puses, kā arī jebkuru citu Ģenerāluzņēmēja darbinieku vai Apakšuzņēmēju, nosūtot motivētu paziņojumu Ģenerāluzņēmējam, ja tiek konstatēts, ka Būvdarbu vadītājs, darbinieks vai Apakšuzņēmējs ir ar nepietiekošu kvalifikāciju, nekompetents vai pārkāpj iekšējās darba kārtības, darba aizsardzības, ugunsdrošības, elektrodrošības, vides aizsardzības vai Līguma noteikumus, ja Pasūtītājs jau iepriekš ir rakstveidā nosūtījis šādu motivētu paziņojumu Ģenerāluzņēmējam, norādot minētos apstākļus. Ģenerāluzņēmējs nekavējoties pēc šāda atkārtota paziņojuma saņemšanas nozīmē citu Būvdarbu vadītāju, darbinieku vai Apakšuzņēmēju.
4.10. Pasūtītājam ir tiesības izmainīt noteikto Darbu apjomus, saglabājot vienību izcenojumus, kā arī izmainīt Darbu veikšanas tehnoloģiskos risinājumus vai materiālu sortimentu, ja tas nepalielina šī Līguma ietvaros noteikto Darbu apjomu un ar to saistītās izmaksas. Šādas izmaiņas tiek noformētas kā šī Līguma papildu vienošanās, ko paraksta abas Puses.
4.11. Pasūtītājam ir tiesības patstāvīgi kontrolēt Darbu izpildi un izmantojamo materiālu kvalitāti un, konstatējot Darbu neatbilstību Būvprojektam un citām Līgumā noteiktajām prasībām, apturēt Darbu veikšanu un uzdot Ģenerāluzņēmējam novērst konstatētās nepilnības. 
4.12. Pasūtītājs neatbild par Ģenerāluzņēmēja tehniku, materiāliem u.c. resursiem, kas atrodas Objektā, un kurus Ģenerāluzņēmējs nav nodevis Pasūtītājam (tā īpašumā), kā arī par Ģenerāluzņēmēja vai Apakšuzņēmēja darbības vai bezdarbības rezultātā radīto kaitējumu.

5. Līguma saistību un Garantijas perioda nodrošinājums
5.1. Ģenerāluzņēmējs 14 (četrpadsmit) dienu laikā no Līguma noslēgšanas iesniedz Pasūtītājam neatsaucamu beznosacījuma Līguma saistību izpildes nodrošinājumu (bankas vai apdrošināšanas sabiedrības galvojuma veidā, oriģināls), 10 % apmērā no kopējās Līguma summas, tajā paredzot pienākumu izmaksāt Pasūtītāja pieprasīto summu, ja:
5.1.1 Ģenerāluzņēmējs nav izpildījis no Līguma izrietošās saistības pilnā apjomā vai kādā daļā šī Līguma 1.5. punktā noteiktajā termiņā, ja Līguma saistību neizpildes ir iestājusies Ģenerāluzņēmēja, tā piesaistīta Apakšuzņēmēja un/ vai darbinieku darbības vai bezdarbības dēļ;
5.1.2 Ģenerāluzņēmējs vienpusēji atkāpies no Līguma, izņemot, ja Ģenerāluzņēmējs vienpusēji atkāpies no Līguma pirms šī Līguma 1.5. punktā minētā termiņa Pasūtītāja Līgumsaistību nepienācīgas izpildes dēļ;
5.1.3 Pasūtītājs izmantojis Līgumā pielīgtās tiesības vienpusēji atkāpties no Līguma pirms šī Līguma 1.5. punktā minētā termiņa Ģenerāluzņēmēja Līgumsaistību nepienācīgas izpildes dēļ;
5.1.4 Nepieciešams pilnībā vai daļēji dzēstu Ģenerāluzņēmēja saistību neizpildes gadījumā nodarītos zaudējumus, ja Līguma saistību neizpildes ir iestājusies Ģenerāluzņēmēja, tā piesaistīta Apakšuzņēmēja un/ vai darbinieku darbības vai bezdarbības dēļ.
5.2. Līguma saistību izpildes nodrošinājumam ir jābūt spēkā no tā izsniegšanas dienas līdz Galīga darbu pieņemšanas – nodošanas akta abpusējas parakstīšanai. Pēc Galīga darbu pieņemšanas – nodošanas akta abpusējas parakstīšanas, Pasūtītājs ar rakstveida paziņojumu, ne vēlāk kā 3 darba dienu laikā informēs banku vai apdrošināšanas kompāniju, kura ir izsniegusi piedāvājuma nodrošinājumu, par Līguma saistību izpildes apdrošinājuma termiņa beigām. Paziņojuma kopija tiks nosūtīta informācijai arī Ģenerāluzņēmējam.
5.3. Ģenerāluzņēmējs 14 (četrpadsmit) kalendāro dienu laikā pēc Galīgā pieņemšanas - nodošanas akta abpusējas parakstīšanas iesniedz neatsaucamu beznosacījuma garantijas laika garantiju (bankas vai apdrošināšanas sabiedrības galvojuma veidā, oriģināls) 24 (divdesmit četri) kalendāro mēnešu (atbilstoši iesniegtajam piedāvājumam) laika posmam, tajā paredzot pienākumu izmaksāt Pasūtītāja pieprasīto summu, ja Ģenerāluzņēmējs atbilstoši Līguma noteikumiem nenovērš garantijas laikā konstatētos defektus un/vai trūkumus.
5.4. Garantijas laika garantijai, ja to iesniedz, ir jābūt spēkā no tā izsniegšanas dienas līdz šī Līguma 2.28. punktā norādītajam būvdarbu garantijas termiņa beigām. Ja garantija tiek izsniegta par īsāku termiņu nekā noteiktais, tad Ģenerāluzņēmējam ne vēlāk kā 2 (divus) mēnešus pirms garantijas laika garantijas beigām ir jāiesniedz Pasūtītājam jauna garantijas laika garantija par atlikušo garantijas laika garantiju. Ģenerāluzņēmējs nesniedz papildu garantiju tām Iekārtām un to daļām, kā arī materiāliem un to daļām, kam piemērojama to ražotāju sniegtā garantija.

6. Apakšuzņēmēji
6.1. Ģenerāluzņēmēja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī Apakšuzņēmējus, uz kuru iespējām Ģenerāluzņēmējs (piedāvājumā Izpildītājs) balstījies, lai apliecinātu savas kvalifikācijas atbilstību iepirkumā noteiktajām prasībām, pēc šī Līguma noslēgšanas var nomainīt tikai ar Pasūtītāja rakstveida piekrišanu.
6.2. Apakšuzņēmēju pieaicināšana neatbrīvo Ģenerāluzņēmēju no atbildības par šī Līguma izpildi kopumā vai kādā no daļām, kā arī neuzliek Pasūtītājam papildus pienākumus un saistības.
6.3. Ģenerāluzņēmējam pēc Pasūtītāja motivētas prasības ir pienākums mainīt Apakšuzņēmēju, atbilstoši šī Līguma 4.10. punktam.

7. Riska pāreja
7.1. Veicot Iekārtu un materiālu piegādi, Ģenerāluzņēmējs apņemas nodrošināt Iekārtu un materiālu novietošanu Pasūtītāja norādītajā adresē, Objekta teritorijā. Pasūtītājs uzņemas visu atbildību par Iekārtu un materiālu novietošanas vietas izvēles atbilstību Iekārtu un materiālu novietošanai un uzglabāšanai, kā arī to drošībai, no piegādes brīža līdz uzstādīšanas brīdim Objektā.  
7.2. Saņemot Iekārtas un materiālus Pasūtītājam ir pienākums nekavējoties pārbaudīt piegādāto Iekārtu un materiālu daudzumu, kā arī pārliecināties, ka piegādātajām Iekārtām un materiāliem nav jebkādi acīmredzami (vizuāli pamanāmi) bojājumi vai defekti. Ja Iekārtu vai materiālu saņemšanas brīdī tām tiek konstatēti jebkādi šī Līguma punktā minēti trūkumi, par to izdarāma atzīme Piegādes aktā un Puses vienojas par šo trūkumu novēršanas kārtību.  
7.3. Ar brīdi, kad Ģenerāluzņēmējs uzsāk iekārtu uzstādīšanas Darbus Objektā, atbildību par Objekta un Iekārtu uzturēšanu, kā arī risku par Objekta, uzstādīto Iekārtu vai veikto Darbu bojāšanos līdz Galīgā pieņemšanas - nodošanas akta izdošanas brīdim nes Ģenerāluzņēmējs. 
7.4. Cilvēku traumu un Pasūtītāja ar Darbu izpildi nesaistītā īpašuma vai trešo personu īpašuma bojāšanas vai iznīcināšanas risku nes Ģenerāluzņēmējs, ja tas ir radies Darbu izpildes gaitā vai kā to tiešās sekas, izņemot gadījumu, ja cilvēku traumas vai kaitējums īpašumam ir radies Pasūtītāja, viņa pārstāvju vai trešo personu vainas dēļ.

8. Apdrošināšana
8.1. Ģenerāluzņēmējam pirms Darbu uzsākšanas (Līguma 3.7.punkts) uz visu Līguma darbības laiku ir pienākums par saviem naudas līdzekļiem veikt būvniecības visu risku apdrošināšanu par pilnu Līguma summu, tajā skaitā Ģenerāluzņēmēja civiltiesisko atbildību ar ne mazāk kā 10 % no pilnās Līguma summas, kas nodrošina zaudējumu atlīdzību, kuri var rasties kādam no būvniecības dalībniekiem vai trešajām personām būvniecības dalībnieku darbības vai bezdarbības (vai šādas darbības vai bezdarbības seku) rezultātā būvdarbu laikā.
8.2. Līguma 8.1. punktā minēto apdrošināšanu polises projektu saskaņo ar Pasūtītāju, bet pēc prēmijas iemaksas un līdz Darbu uzsākšanai Ģenerāluzņēmējs iesniedz Pasūtītājam apdrošināšanu polises kopiju un dokumentu, kas apliecina apdrošināšanas polises apmaksu.
8.3. Pasūtītājs ne vēlāk kā 10 (desmit) darba dienu laikā pēc šī Līguma parakstīšanas veic Objekta apdrošināšanu pret ugunsgrēkiem un dabas stihijām, zādzībām un vandālismu, un elektrības strāvas izraisītiem bojājumiem, kas derīga no Darba izpildes grafikā noteiktās pirmās plānotās Darbu uzsākšanas dienas un derīga visā Darbu veikšanas paredzētajā laikā. Pasūtītājs iesniedz Ģenerāluzņēmējam apdrošināšanas polises kopiju ne vēlāk kā 10 (desmit) darba dienu laikā pēc apdrošināšanas polises saņemšanas. Ja Pasūtītājs neveic šī Līguma punkta pirmajā teikumā minēto risku apdrošināšanu, Pasūtītājs uzņemas pilnu juridisko un finansiālo atbildību, kas iestājas izpildoties minētajiem apdrošināmajiem riskiem, tajā skaitā, ja tas tiešā veidā ietekmējis būvprojekta īstenošanu, darbus, piegādātās iekārtas un materiālus, vai citus ar šī Līguma izpildi saistītos noteikumus.   

9. Būvlaukums. Būvlaukuma sakopšana
9.1. Parakstot šo Līgumu, Ģenerāluzņēmējs apliecina, ka būvlaukuma apstākļi ir iepazīti.
9.2. Pasūtītājs pirms Darbu uzsākšanas nodod Ģenerāluzņēmējam būvlaukumu, sastādot par to nodošanas – pieņemšanas aktu.
9.3. Ģenerāluzņēmēja pienākums ir sagādāt un uzturēt uz sava rēķina visas apgaismes ierīces Būvlaukumā, veikt Būvlaukuma iežogošanu, izlikt brīdinājuma zīmes, pieslēgt apsardzes videonovērošanas kameras līdz Darbu izpildes pabeigšanai.
9.4. Nepiederošām personām ieeja Būvlaukumā ir aizliegta, ko jānodrošina Ģenerāluzņēmējam.
9.5. Darbu izpildes gaitā Ģenerāluzņēmējs nodrošina, lai Būvlaukums būtu pietiekami brīvs, piebraucamie ceļi būtu brīvi izbraucami, būvgružu konteineri un novietotā darba tehnika netraucētu satiksmes plūsmai, un nepieciešamības gadījumā netraucētu evakuācijas ceļiem. Ģenerāluzņēmēja pienākums ir sakopt Būvlaukumu, uz sava rēķina aizvākt nevajadzīgos materiālus un būvgružus, pagaidu sastatnes. Ģenerāluzņēmējam nav tiesības bez Pasūtītāja piekrišanas izmitināt darbiniekus vai citādi izmantot Būvlaukumus, būves un tehniskos līdzekļus vajadzībām, kas nav saistītas ar Līguma izpildi.
9.6. Pēc Darbu pilnīgas pabeigšanas Būvlaukumā, Ģenerāluzņēmējs aizvāc no Būvlaukuma uz sava rēķina būvgružus un citus atkritumus un atstāj Būvlaukumu un Objektu tīrā un drošā stāvoklī (ne sliktākā stāvoklī, kāds tas bija saskaņā ar Ģenerāluzņēmējam Būvlaukuma nodošanas aktā fiksēto stāvokli), kā arī, ja Ģenerāluzņēmēja darbības vai bezdarbības rezultātā Būvlaukuma vai tam pieguļošo teritoriju stāvoklis ir pasliktinājies un tas neatbilst augstāk norādītajām prasībām, tad Ģenerāluzņēmējs uz sava rēķina sakārto Objektam pieguļošo teritoriju un atjauno apkārtējo vidi (apzaļumošanu). Ja tas nav iespējams ņemot vērā gada laiku, tad darbi jāveic nākošās sezonas sākumā, nodrošinot kvalitatīvu visu apzaļumošanas darbu izpildi. Par Būvlaukuma un Objekta teritorijas stāvokļa pasliktināšanos šī Līguma punkta izpratnē nav uzskatāmas tādas izmaiņas minētajās teritorijās, kas tiešā veidā saistītas ar Darbu veikšanu Objekta izbūvei, un kuras pēc to sakārtošanas un atjaunošanas atbilstoši šī Līguma punkta prasībām, nav ieguvušas to stāvokli, kāds fiksēts Būvlaukuma nodošanas aktā. 

10. Garantija
10.1. Ģenerāluzņēmējs garantē, ka Darbi tiks izpildīti atbilstoši Līguma noteikumiem un, ka Objektā vai jebkurās tā daļās, ieskaitot Iekārtas, nebūs nekādu defektu Darbu kvalitātes, materiālu, savienojumu ar inženiertehniskajām komunikācijām vai kādu citu iemeslu dēļ. Ģenerāluzņēmējs garantē Objekta funkcionālo darbību atbilstoši normatīvo aktu prasībām, Līguma noteikumiem, Ģenerāluzņēmēja piedāvājumam un Iekārtu ražotāju funkcionālajiem Iekārtu aprakstiem.
10.2. 10.1. punktā minētās garantijas termiņš Iekārtām un materiāliem ir atbilstoši ražotāja deklarācijām, bet ne mazāk kā 24 (divdesmit četri) kalendārie mēneši, skaitot no Objekta pieņemšanas ekspluatācijā, bet Darbiem garantijas termiņš nav mazāks par 24 (divdesmit četri) mēnešiem, skaitot no akta par Objekta pieņemšanu ekspluatācijā dienas. 
10.3. Ja garantijas termiņā Objektā vai kādā tā daļā tiek atklāti kādi defekti, Ģenerāluzņēmējam, saņemot rakstisku Pasūtītāja paziņojumu par konstatētajiem defektiem, to raksturu un maksimālo defektu novēršanas termiņu, ir pienākums ar savu darbaspēku un uz sava rēķina izlabot radušos defektus, kā arī novērst to varbūtējo ietekmi uz visu Objektu. Minētās darbības Ģenerāluzņēmējs veic sasvstarpēji saskaņotā termiņā pēc iespējas īsākā laika periodā, bet ne ilgāk, kā Pasūtītāja paziņojumā norādītajā maksimālajā termiņā. Šī garantija neattiecas uz defektiem, kuri radušies Pasūtītāja veiktas Objekta nepareizas ekspluatācijas vai apkopes rezultātā.
10.4. Šī Līguma 10.2.punktā noteiktā garantija neattiecas uz patērējamiem un dilstošiem materiāliem. 
10.5. Šī Līguma 10.2.punktā noteiktā garantija tiek piemērota ar nosacījumu, ka Pasūtītājs nodrošina savlaicīgu un kvalitatīvu Iekārtu un materiālu apkopi un to uzturēšanu atbilstoši Iekārtu un materiālu ražotāju prasībām.  
10.6. Ja Ģenerāluzņēmējs neveic garantijas darbus, Pasūtītājam ir tiesības par saviem līdzekļiem veikt garantijas darbus, pieprasot garantijas darbu izdevumu segšanu no bankas vai apdrošināšanas sabiedrības, izmantojot Līguma 5.3.punktā noteikto garantijas laika garantiju.
10.7. Pasūtītājs nodrošina Ģenerāluzņēmējam piekļūšanu Objektam pēc nepieciešamības garantijas termiņā, lai Ģenerāluzņēmējs varētu veikt savas saistības saskaņā ar 10.3. punktu. Ar Pasūtītāja rakstveida piekrišanu Ģenerāluzņēmējs ir tiesīgs uz garantijas remonta laiku izvest no Objekta atsevišķas Iekārtas vai to daļas, ja konstatētā defekta raksturs ir tāds, ka to nevar efektīvi izlabot Objekta atrašanās vietā.
10.8. Ja veicamie labošanas darbi vai Iekārtas un to daļu nomaiņa ir ar tādu raksturu, ka tie varētu ietekmēt Objekta vai tā daļu darbību vai efektivitāti, Ģenerāluzņēmējs pēc Pasūtītāja pieprasījuma un pēc garantijas remonta darbu pabeigšanas veic atbilstošas pārbaudes. Ja Objekts vai attiecīgā tā daļa šādu pārbaudi neiztur, Ģenerāluzņēmējs ir atbildīgs par trūkumu novēršanu, līdz attiecīgās daļas pārbaudes rezultāti atbilst prasībām.
10.9. Pēc Garantijas perioda termiņa beigām Puses sastāda Galīgo garantijas perioda darbu aktu Objektā, tajā norādot visus veiktos garantijas darbus, to izmaksas, finansējuma avotus, kā arī summu, kas pienākas Ģenerāluzņēmējam pēc garantijas perioda izbeigšanās, ja tādas ir.
11. Objekta pieņemšanas kārtība
11.1. 7 (septiņas) dienas pirms visu veicamo Darbu pilnīgas izpildes, Ģenerāluzņēmējs rakstiski apliecina Pasūtītājam gatavību pēc 7 (septiņām) dienām veikt galīgo pārbaudi. Saņemot šādu paziņojumu, Pasūtītāja Projekta vadītājs 7 (septiņu) dienu laikā uzaicina Darba komisiju veikt Objekta galīgo (kvalitātes) pārbaudi. Veicot Objekta galīgo pārbaudi, Darba komisija pārbauda Darbu atbilstību Līgumam un Latvijas Republikas normatīvajiem aktiem, kā arī veic Objekta funkcionālās atbilstības pārbaudi. Pilnīga Darbu izpildes pieņemšana tiek fiksēta Darba komisijas protokolā. 
11.2. Ģenerāluzņēmējs ir atbildīgs par Objekta nodošanu ekspluatācijā. Objekta nodošana ekspluatācijā nozīmē tā nodošanu attiecīgajā būvvaldē saskaņā ar Latvijas Republikā spēkā esošo būvnormatīvu noteikumiem. 
11.3. Ģenerāluzņēmējam, jāsagatavo un jāuzrāda Darba komisijai dokumentācija atbilstoši Latvijas Republikas Būvniecības Likuma un citu LBN prasībām.
11.4. Ja Darba komisija konstatē Objektā trūkumus vai kādus nepabeigtus Darbus, komisija sastāda aktu, kuru paraksta visi komisijas klātesošie locekli. Ģenerāluzņēmējam uz šī akta pamata ir pienākums uz sava rēķina komisijas noteiktajā termiņā veikt Objekta trūkumu novēršanu vai nepabeigto Darbu izpildi. Gadījumā, ja Ģenerāluzņēmējs nepiedalās minētā akta sastādīšanā, Pasūtītājs pēc savas izvēles tiesīgs uzaicināt neatkarīgus ekspertus, kuri būs tiesīgi pieņemt abām Pusēm saistošu atzinumu minētos jautājumos. Šādas atzinuma izmaksas tiek attiecinātas uz Ģenerāluzņēmēja rēķina. Atzinumu, kuru sastādīja eksperti, Pasūtītājs iesniedz Ģenerāluzņēmējam. 7 (septiņu) darba dienu laikā pēc trūkumu novēršanas un pilnīgas Darbu izpildes (saskaņā ar Ģenerāluzņēmēja paziņojumu) Darba komisija veic atkārtotu pilnīgu Darbu izpildes pieņemšanu ievērojot šī punkta augstākminētos noteikumus.
11.5. Gadījumā, ja Ģenerāluzņēmējs Pasūtītāja sastādītajā aktā norādītajos termiņos neveic darbus, lai novērstu atklātos trūkumus, Pasūtītājs novērš tos patstāvīgi vai pieaicinot citus speciālistus. Visus Pasūtītāja izdevumus, kas saistīti ar minēto trūkumu novēršanu, jāatlīdzina pilnā apmērā Ģenerāluzņēmējam saskaņā ar Pasūtītāja iesniegtiem maksājuma dokumentiem.
11.6. Pēc pilnīgas Darbu izpildes pieņemšanas Ģenerāluzņēmējs uz Pasūtītāja izsniegta pilnvarojuma pamata ierosina Objekta pieņemšanu ekspluatācijā. Ģenerāluzņēmējam, nododot Objektu, jāsagatavo un jāiesniedz pieņemšanas komisijai dokumentācija, kādu tam nosaka par pienākumu sagatavot un iesniegt Latvijas Republikas Būvniecības Likums un citi LBN, t.sk., Iekārtu tehniskā dokumentācija - lietošanas instrukcijas, iekārtu ražotāja garantijas dokumentus, kā arī citu ar būvniecības izpildi saistīto dokumentāciju.
11.7. Visus ar Objekta pieņemšanu ekspluatācijā saistītos izdevumus sedz Pasūtītājs.
11.8.  7 (septiņu) darba dienu laikā pēc Objekta pieņemšanas ekspluatācijā Pasūtītājs un Ģenerāluzņēmējs paraksta Galīgo darbu pieņemšanas – nodošanas aktu.
11.9. Galīga darbu pieņemšanas – nodošanas akta abpusēja parakstīšana neatbrīvo Ģenerāluzņēmēju no atbildības par slēptiem, akta parakstīšanas laikā nekonstatētiem trūkumiem, kā arī neatbrīvo Ģenerāluzņēmēju no pienākuma veikt to Līguma saistību izpildi, kuras uz Galīga darbu pieņemšanas – nodošanas akta parakstīšanas dienu vēl nav pilnībā pabeigtas.

12. Līguma cena
12.1. Pasūtītājs apņemas maksāt Ģenerāluzņēmējam Līguma cenu, ar nosacījumu, ka Ģenerāluzņēmējs izpilda savas saistības saskaņā ar Līgumu, saskaņā ar Līguma noteikumiem un Līguma Pielikumu Nr.1 - veicamo darbu un izmaksu specifikāciju (koptāmi).
12.2. Līguma cena ir noteikta euro (EUR) un kopējā būvdarbu pakalpojuma cenu bez PVN ir EUR _____________________ (________________________________________ euro, ___ centi).

13. Pušu atbildība par Līguma pārkāpumiem
13.1. Ja Ģenerāluzņēmējs ir nokavējis Līguma 1.5.punktā noteikto būvdarbu pabeigšanas termiņu, Pasūtītājam ir tiesības pieprasīt, lai Ģenerāluzņēmējs maksā Līgumsodu par katru nokavēto dienu 0.1 % (nulle komats viens procents) apmērā no Līguma 12.2.punktā norādītās Objekta Līgumcenas, bet ne vairāk kā 10% (desmit procentus) no Līguma 12.2.punktā norādītās Objekta Līgumcenas.
13.2. Ģenerāluzņēmējs neatbild par Līguma izpildes termiņa kavējumiem, ja tie radušies Pasūtītāja vainas dēļ. 
13.3. Ja Pasūtītājs nav samaksājis Ģenerāluzņēmējam par Objektā paveiktajiem Darbiem Līguma 14.5.punktā noteiktajā termiņā, Pasūtītājs maksā Ģenerāluzņēmējam Līgumsodu 0.1 % (nulle komats viens  procents) apmērā no nesamaksātā rēķina summas par katru samaksas termiņa kavējumu dienu, bet ne vairāk kā 10% (desmit procentus) no nesamaksātā rēķina summas.
13.4. Ģenerāluzņēmējs maksā Pasūtītājam Līgumsodu EUR 5000.00 (pieci tūkstoši euro un nulle centi), ja tiek konstatēts, ka izpildītie darbi neatbilst Objekta Būvprojektam, ko Pasūtītājs iesniedzis Ģenerāluzņēmējam, un izmaiņas nav saskaņotas normatīvajos aktos noteiktā kārtībā. Ģenerāluzņēmējam neiestājas šī Līguma punktā minētā atbildība un līdz ar to arī Līgumsoda samaksas pienākums gadījumā, ja izmaiņas Objekta Būvprojektā ir veicis Autoruzraugs bez normatīvajiem aktiem atbilstoša saskaņojuma, un iesniedzis to Ģenerāluzņēmējam. 
13.5. Ģenerāluzņēmējs neatbild par Pasūtītāja saistībām ar trešajām personām Projekta ieceres īstenošanas ietvaros, un Pasūtītājam nav saistošas Ģenerāluzņēmēja saistības ar trešajām personām Projekta ieceres īstenošanas ietvaros.  
13.6. Ja Ģenerāluzņēmējs neievēro Līguma 6.1. - 6.2.punktu noteikumus par Apakšuzņēmēja piesaistīšanu Darbu veikšanā, Ģenerāluzņēmējs maksā Pasūtītājam Līgumsodu EUR 1000.00 (viens tūkstotis euro un nulle centi) par katru konstatēto gadījumu.
13.7. Ja Pasūtītājs saskaņā ar Būvdarbu izpildes un naudas plūsmas grafiku, konstatē, ka Darbu izpildē ir nobīde un tiek konstatēta Darbu neizpilde par vairāk kā 20% (divdesmit procentiem) no grafikā atrunātā, un šo Darbu neizpilde nav tikusi veikta no Ģenerāluzņēmēju neatkarīgu apstākļu dēļ, vai tādu apstākļu dēļ, kuras objektīvi liedza Ģenerāluzņēmējam veikt Darbus to paredzētajā izpildes apjomā noteiktajā termiņā, Ģenerāluzņēmējs maksā Līgumsodu EUR 1000.00 (viens tūkstotis euro un nulle centi).
13.8. Ja Ģenerāluzņēmējs nenodrošina būvdarbiem nepieciešamās dokumentācijas (būvdarbu žurnāla, segto darbu aktu, u.c.) kārtošanu vai dokumentu, kas noteikti Ministru kabineta noteikumos par darba aizsardzības prasībām, veicot būvdarbus kārtošanu (Būvobjektā nodarbināto sarakstu, u.c.), vai dokumenti neatrodas Būvobjektā, un to ir konstatējis Pasūtītājs, Būvuzraugs vai valsts vai pašvaldību institūcija, Ģenerāluzņēmējs maksā Pasūtītājam Līgumsodu EUR 500.00 (pieci simti euro un nulle centi) par katru gadījumu.
13.9. Ja Ģenerāluzņēmējs neuzsāk Darbus Līguma 3.7.punktā noteiktajā termiņā, un to uzsākšanu nekavē objektīvi, no Ģenerāluzņēmēja neatkarīgi apstākļi, tad Ģenerāluzņēmējs samaksā Pasūtītājam Līgumsodu EUR 1000.00 (viens tūkstotis euro un nulle centi) apmērā. Ja Ģenerāluzņēmējs 7 (septiņu) dienu laikā pēc Līgumā paredzētā termiņa nav uzsācis Darbu izpildi, un to uzsākšanu nekavē objektīvi, no Ģenerāluzņēmēja neatkarīgi apstākļi, Pasūtītājam ir tiesības izbeigt Līgumu (Līguma 17.2.1.punkts).
13.10. Ja Ģenerāluzņēmējs neveic garantijas darbus noteiktajā termiņā, tad Ģenerāluzņēmējs samaksā Pasūtītājam Līgumsodu EUR 1000.00 (viens tūkstotis euro un nulle centi) apmērā par katru gadījumu.
13.11. Līgumā noteikto Līgumsodu samaksa neatbrīvo Ģenerāluzņēmēju un Pasūtītāju no saistību izpildes.

14. Norēķinu kārtība
14.1. Pēc Ģenerāluzņēmēja rēķina saņemšanas Pasūtītājs 10 (desmit) darba dienu laikā izmaksā Ģenerāluzņēmējam priekšapmaksu EUR __________.__ (_________________________ tūkstoši _____________________ euro, __ centi) apmērā no Līguma cenas.
14.2. Samaksa par veiktajiem Darbiem tiek veikta atbilstoši Būvdarbu izpildes un naudas plūsmas grafikā atrunātajiem izpildes posmiem. Katrs darbu posms pēc tā pabeigšanas tiek nodots Pasūtītājam kopā ar visu nepieciešamo dokumentāciju, sastādot par to pieņemšanas - nodošanas aktu (Pielikums nr.8 un nr.9). Šis akts tiek sastādīts 2 (divos) eksemplāros un iesniegts Pasūtītājam, parakstīšanai.
14.3. Pasūtītājs 7 (septiņu) kalendāro dienu laikā pēc attiecīgā Darbu izpildes posma pabeigšanas un pieņemšanas - nodošanas akta saņemšanas iesniedz Ģenerāluzņēmējam parakstītu aktu vai arī motivētu atteikumu pieņemt darbu. Saņemot motivētu atteikumu Ģenerāluzņēmējam nekavējoties 10 (desmit) darba dienu laikā jānovērš atklātie trūkumi. Pasūtītājs pēc trūkumu novēršanas 5 (piecu) kalendāro dienu laikā paraksta un iesniedz Ģenerāluzņēmējam parakstītu aktu.
14.4. Gadījumā, ja 7 (septiņu) kalendāro dienu laikā pēc attiecīgā Darba posma pieņemšanas - nodošanas akta iesniegšanas Pasūtītājam tas netiek parakstīts vai netiek sniegts motivēts atteikums par veikto Darbu pieņemšanu, veiktie Darbi tiek uzskatīti par pieņemtiem. Šajā gadījumā Ģenerāluzņēmējs veic vienpusēju atzīmi 14.2.punktā norādītajā pieņemšanas – nodošanas aktā, ka no Pasūtītāja puses piezīmju nav.
14.5. Par izpildītajiem darbiem Pasūtītājs veic norēķinus ar Ģenerāluzņēmēju. Pabeidzot katru no Būvdarbu izpildes un naudas plūsmas grafikā noteiktajiem posmiem tas tiek apstiprināts ar abu Pušu parakstīto darbu pieņemšanas - nodošanas aktu, vai saskaņā ar šī Līguma 14.3. un 14.4. punktu noteikumiem, un tas atzīstams par pamatu Ģenerāluzņēmēja izrakstītā maksājuma dokumenta (rēķina) saņemšanai un apmaksai 15 (piecpadsmit) darba dienu laikā. Gadījumā, ja Ģenerāluzņēmēja rēķinā norādītā summa neatbilst Darbu izpildes un naudas plūsmas grafikā noteiktajai darbu vērtībai, Pasūtītājs 2 (divu) darba dienu laikā nosūta Ģenerāluzņēmējam rakstveida pretenziju par rēķina neatbilstību darbu izpildes un naudas plūsmas grafikam. Līdz  darbu izpildes un naudas plūsmas grafikam atbilstoša rēķina iesniegšanas brīdim, Pasūtītājs ir tiesīgs aizturēt rēķina apmaksu laika posmā, kas ekvivalents dienu skaita kavējumam līdz atbilstoša rēķina iesniegšanai Pasūtītājam. Strīdus gadījumā Pasūtītājs veic apmaksu tikai par tām rēķina pozīcijām, par kurām Pušu starpā nepastāv strīds. 
14.6. Pēc Objekta pieņemšanas ekspluatācijā Puses sastāda Galīgo darbu pieņemšanas - nodošanas aktu un šī Līguma ietvaros veicamo norēķinu salīdzināšanas aktu. Galīgo darbu pieņemšanas - nodošanas aktā tiek konstatēts norēķinu apmērs, kurus Pasūtītājs ir veicis par labu Ģenerāluzņēmējam, šajā Līgumā noteikto darbu izpildes ietvaros, kā arī [atlikusī/ kopējā] Līguma summa, kas pienākas Ģenerāluzņēmējam saskaņā ar šī Līguma noteikumiem. Vienlaikus Galīgo darbu pieņemšanas - nodošanas aktā Puses konstatē Darbu garantijas perioda termiņus. 
14.7. Pasūtītājam pilnu norēķinu saskaņā ar Ģenerāluzņēmēja izrakstīto rēķinu jāveic 15 (piecpadsmit) darba dienu laikā pēc Galīgā darbu pieņemšanas – nodošanas akta abpusējas parakstīšanas un Līguma 14.9.punktā minētās neatsaucamās bankas vai apdrošināšanas sabiedrības izsniegtas garantijas par Līguma garantijas saistību izpildes nodrošinājumu iesniegšanu Pasūtītājam. 
14.8. Pēc garantijas termiņa beigām Puses sastāda Objekta Galīgā garantijas perioda darbu aktu, tajā norādot visus veiktos garantijas darbus, to izmaksas, kā arī summu, kas pienākas Ģenerāluzņēmējam pēc garantijas perioda beigām.
14.9. Ģenerāluzņēmējs iesniedz neatsaucamu un ar Pasūtītāju saskaņotu bankas vai apdrošināšanas sabiedrības garantiju, ne mazāku kā 10 % (desmit procenti) apmērā no Līguma kopējās summas, par Objekta garantijas perioda Darbu izmaksu nodrošināšanu visā Darbu garantijas periodā, ievērojot Līguma 14.6.punktā noteikto. 
14.10. Pasūtītājs šī Līguma 14.9. punktā minēto Ģenerāluzņēmēja garantijas nodrošinājumu ir tiesīgs izmantot proporcionāli naudas prasījuma apmēram, ja Pasūtītājam pret Ģenerāluzņēmēju ir naudas prasījums, kas saistīts ar Līgumu, un Ģenerāluzņēmējs 5 (piecu) darba dienu laikā no attiecīga Pasūtītāja rakstiska prasījuma nosūtīšanas dienas nav attiecīgo prasījuma naudas summu Pasūtītājam samaksājis.
14.11. Ģenerāluzņēmēja pienākums ir savlaicīgi iesniegt atbilstošus rēķinus šī Līguma minētās samaksas saņemšanai.
14.12. Pasūtītājs maksājumus izdara euro.
14.13. Pasūtītājs visas apmaksas šī Līguma ietvaros veic pārskaitot naudas līdzekļus Ģenerāluzņēmējam attiecīgajā rēķinā uzrādītajā bankas kontā.
14.14. Visi maksājumi saskaņā ar šo Līgumu ir uzskatāmi par veiktiem ar brīdi, kad veikts Bankas pārskaitījums uz norādīto Bankas norēķinu kontu.
14.15. Pasūtītājam nav jāsedz papildus izdevumi par darbu nelabvēlīgos (lietus, sals utt.) laikapstākļos.
14.16. Visi neparedzētie izdevumi, kuri var rasties Ģenerāluzņēmējam, veicot darbus, saskaņā ar šo Līgumu, iepriekš rakstiski jāsaskaņo ar Pasūtītāju. Gadījumā, ja neparedzētie izdevumi netika iepriekš rakstiski saskaņoti ar Pasūtītāju, tad tie Ģenerāluzņēmējam netiek atlīdzināti.
14.17. Ja valsts vai pašvaldības institūcija ir uzlikusi sodu Pasūtītājam par to, ka nav izpildīts kāds no Līgumā noteiktajiem Ģenerāluzņēmēja pienākumiem, par kuru izpildi saskaņā ar Latvijas Republikas normatīvajiem aktiem atbild Pasūtītājs, tad Ģenerāluzņēmējs maksā Pasūtītājam Līgumsodu divkāršā uzliktā soda apmērā.

15. Izmaiņas Līgumā un Darbu apjomā
15.1. Pasūtītājam ir tiesības, saskaņojot ar Ģenerāluzņēmēju, samazināt vai palielināt šī Līguma apjomu 10% (desmit procentu) robežās no šī Līguma 12.2. punktā noteiktās kopējās būvniecības Līguma cenas, nemainot Darbu izpildes tāmē noteikto vienību izcenojumus. Tāpat Pasūtītājam ir tiesības, saskaņojot ar Ģenerāluzņēmēju, mainīt Līgumā un projektā norādītās iekārtas ar citām, attiecīgi mainot attiecīgo Iekārtu izcenojumu. Šādos gadījumos Pusēm jāizdara Līgumā nepieciešamās izmaiņas. Puses, savstarpēji vienojoties, ir tiesīgas izdarīt arī citas izmaiņas Līgumā. Ikviena Līguma izmaiņa tiek noformēta rakstiski un abu Pušu vai viņu pilnvaroto pārstāvju parakstīta. Jebkuras izmaiņas vai papildinājums kļūst par Līguma neatņemamu sastāvdaļu.
15.2. Ja Puses vienojas izdarīt izmaiņas kopējā Darba apjomā vai veikt kādus papildus darbus, kas nav ietverti kopējā Darbu apjomā un nav uzskatāmi par ietvertu tajā atbilstoši Līguma Pielikumā Nr.1, attiecīgas izmaiņas tiek noformētas rakstiski ar Pušu vienošanos pie Līguma un pievienotas kā Līguma pielikumi ar tiem sekojošu numerāciju.
15.3. Būtiski Līguma grozījumi ir pieļaujami šādos gadījumos, par minēto Puses vienojas atsevišķi noslēdzot papildus Vienošanos pie šī Līguma:
15.3.1. Projektā tiek atklātas neprecizitātes vai ir radusies nepieciešamība iekļaut papildu Darbus, kas ir tehnoloģiski nepieciešamas Projekta īstenošanai.
15.3.2. Būvdarbu laikā tiek konstatēti apstākļi vai tiek konstatēts, ka nepieciešami papildu darbu apjomi, kurus pirms būvniecības uzsākšanas Ģenerāluzņēmējam nebija iespējams Objektīvi konstatēt un paredzēt, iepazīstoties ar izstrādāto Būvprojektu un veicot Būvobjekta vizuālu, rūpīgu un vērīgu apskati dabā, izvērtējot visus pieļaujamos riskus. Šādu papildu darbu apjomu izmaksas sedz Pasūtītājs. Ja Būvdarbu veikšanas laikā tiek konstatēti tādi apstākļi vai konstatēta nepieciešamība veikt papildu darbu apjomus, kurus Ģenerāluzņēmējs, pievēršot rūpību, varēja paredzēt pirms Būvdarbu uzsākšanas, tādejādi iekļaujot tos šī Līguma Pielikumā Nr.1 (Veicamo darbu un izmaksu specifikācijā (koptāmē), bet savas neuzmanības dēļ nav to veicis, minētās papildu darbu apjomu izmaksas sedz Ģenerāluzņēmējs . 
15.3.3. Projektā ir paredzēti darbi, kas nav iekļauti Darbu apjomos, taču būvdarbu laikā tos nolemts īstenot;
15.3.4. dabas katastrofu rezultātā ir nodarīti bojājumi Objektam, kā rezultātā nepieciešams iekļaut papildu darbu apjomus zaudējumu novēršanai;
15.3.5. iepriekš plānoto, novecojušo materiālu un tehnoloģisko risinājumu aizstāšana ar jauniem, tādējādi, sasniedzot kvalitatīvāku darba rezultātu, kā rezultātā ir radies sadārdzinājums;
15.3.6. Visi papildu Darbi ir obligāti saskaņojami ar Autoruzraugu un visas Projekta izmaiņas, kuru saskaņojumu paredz normatīvie akti, ir saskaņojamas attiecīgajā būvvaldē vai citās institūcijās. Šī Līguma punktā minēto papildu Darbu un Projektu izmaiņu saskaņošanu, ja tāda nepieciešama, ar būvvaldi vai citām kompetentajām institūcijām veic Pasūtītājs, vai tā uzdevumā cita tā pilnvarota persona, un visas izmaksas, kas radušās šī saskaņojuma kontekstā, sedz Pasūtītājs.

16. Intelektuālais īpašums
16.1. Visa informācija un dokumentācija, kuru Ģenerāluzņēmējs ir saņēmis no Pasūtītāja saistībā ar šī Līguma izpildi, ir konfidenciāla un nevar tikt nodota vai izpausta nevienai trešajai personai, izņemot gadījumus, kad Ģenerāluzņēmējam ir pienākums sniegt informāciju, pamatojoties uz normatīvajos aktos noteiktajā prasībām. Ir pieļaujama šīs informācijas nodošana Ģenerāluzņēmēja personālam vai Apakšuzņēmējiem tādā apmērā, kādā tas ir nepieciešams Līguma izpildei. Ģenerāluzņēmējs ir atbildīgs, lai Apakšuzņēmēji ievērotu konfidencialitātes nosacījumu. Šī punkta noteikumi paliek spēkā arī pēc Līguma darbības izbeigšanās.

17. Līguma izbeigšana
17.1. Līgums var tikt izbeigts, Pusēm par to rakstiski vienojoties vai šajā Līgumā noteiktajā kārtībā.
17.2. Pasūtītājs var ar rakstisku paziņojumu, kas nosūtīts 10 (desmit) darba dienas iepriekš Ģenerāluzņēmējam vienpusēji atkāpties no Līguma izpildes:
17.2.1. ja Ģenerāluzņēmējs 7 (septiņu) dienu laikā pēc Līgumā paredzētā termiņa nav uzsācis Darbu izpildi, pie nosacījuma, ka ir izpildījušies visi šajā Līgumā paredzētie darbu izpildes uzsākšanas nosacījumi, vai netiek pildīts Darbs saskaņā ar Būvdarbu izpildes un naudas plūsmas grafiku vairāk par 30 (trīsdesmit) kalendārām dienām;
17.2.2. ja Līgumā noteiktie Līgumsodi, kas noteikti procentu veidā par katru nokavēto dienu sasniedz summu – 10% (desmit procentus) no kopējās būvniecības Līguma summas – ar nosacījumu, ka Ģenerāluzņēmējs 30 (trīsdesmit) kalendāro dienu laikā no attiecīga paziņojuma saņemšanas nav novērsis izdarītos pārkāpumus vai nokavējumus;
17.2.3. ja Ģenerāluzņēmējs Līgumā noteiktajā termiņā un kārtībā nav iesniedzis Līguma saistību nodrošinājumu;
17.2.4. [bookmark: _Hlk106800986]ja pret Ģenerāluzņēmēju tiesā ir iesniegts prasības pieteikums par atzīšanu par maksātnespējīgu vai pret Ģenerāluzņēmēju tiesā ir iesniegta prasība par zaudējumu vai parāda piedziņu apmērā, kas sasniedz vismaz 90% no šī Līguma 12.2 punktā noteiktās Līguma cenas, vai ir uzsākta Ģenerāluzņēmēja likvidācija.
17.2.5. [bookmark: _Hlk106801090]Ģenerāluzņēmējs atbilstoši Starptautisko un Latvijas Republikas nacionālo sankciju likumam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, ja tādēļ Līgumu vai tā daļu izpildīt nav iespējams.
17.3. 17.2. punktā minētā Līguma pārtraukšana neierobežo Pasūtītāja tiesības uz zaudējumu atlīdzību vai Līgumsodu.
17.4. Līguma izbeigšanas gadījumā Ģenerāluzņēmējs nekavējoties, bet ne vēlāk kā 14 dienu laikā no paziņojuma ar atkāpšanos no Līguma nosūtīšanas dienas  nodod Pasūtītājam visu dokumentāciju, kura ir attiecināma uz Objektu, kā arī nodod Pasūtītājam Objektu, pabeigtos Darbus un Būvlaukumā esošās Iekārtas sastādot atsevišķu aktu par faktiski izpildīto darbu apjomu un to vērtību. Pasūtītājs Objektu, Darbus un Iekārtas pieņem tādā apjomā, kādā tie ir pabeigti, atbilst Līguma noteikumiem, ir kvalitatīvi, un kurus Pasūtītājs var turpmāk izmantot, kā arī samaksā par pieņemto Objektu, Darbiem un Iekārtām saskaņā ar pieņemšanas aktu 15 (piecpadsmit) dienu laikā, skaitot no akta abpusējas parakstīšanas dienas, atskaitot no šīs summas Pasūtītājam pienākošos Līgumsodus, ja tādi ir. Minētā pieņemšana tiek noformēta ar Pušu parakstītu darbu pieņemšanas – nodošanas aktu un pie šī akta sastādīšanas piemērojami šī Līguma 11. sadaļas noteikumi, ievērojot 11.1.punktā noteiktos termiņus. Ja Objekts netiek nodots šajā punktā un Līguma 11.1.punktā minētajā kārtībā, tad Ģenerāluzņēmējs maksā Līgumsodu 0,5 % (piecas desmitdaļas) no kopējās būvniecības Līguma summas par katru kavējuma dienu, bet ne vairāk kā 10 % no kopējās būvniecības Līguma summas.
17.5. Līguma izbeigšanas gadījumā Ģenerāluzņēmējs nekavējoties vai arī Pasūtītāja noteiktajā termiņā pārtrauc visus Darbus, veic visus nepieciešamos pasākumus, lai Objekts tiktu atstāts nebojātā, drošā stāvoklī un atbilstoši normatīvo aktu prasībām, satīra (sakārto) Būvlaukumu, nodod Pasūtītājam uz Objektu attiecināmos dokumentus un pašu Objektu, nodrošina, lai Ģenerāluzņēmēja personāls un Apakšuzņēmēji atstātu Objektu, kā arī veic citas darbības, par kurām Puses ir vienojušās.
17.6. Ģenerāluzņēmējam ir tiesības vienpusēji atkāpties no Līguma paziņojot 10 (desmit) dienas iepriekš par to Pasūtītājam, ja:
17.6.1. veicamie darbi vai darbu daļa ir pieņemti bez pretenzijām, bet Pasūtītājs ilgāk par 2 (diviem) mēnešiem nepilda šajā Līgumā paredzētās maksājuma saistības to noteiktajā termiņā un apmērā. 
17.6.2. pret Pasūtītāju tiesā ir iesniegts tiesiskās aizsardzības procesa pieteikums, prasības pieteikums par atzīšanu par maksātnespējīgu vai ir uzsākta Pasūtītāja likvidācija;
17.6.3. Pasūtītājs atbilstoši Starptautisko un Latvijas Republikas nacionālo sankciju likumam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, ja tādēļ Līgumu vai tā daļu izpildīt nav iespējams.
17.7. 	Līguma 17.6.punktā minēto apstākļu iestāšanās gadījumā Pasūtītājam ir pienākums 10 (desmit) darba dienu laikā no paziņojumā norādītās Līguma izbeigšanas dienas samaksāt Ģenerāluzņēmējam noteikto atlīdzību par veiktajiem un no Pasūtītāja puses pieņemtajiem darbiem, kas pieņemti šī Līguma 17.4.punktā noteiktajā kārtībā, kā arī samaksāt saskaņā ar šī Līguma noteikumiem aprēķināto Līgumsodu, ja tāds ir paredzēts.
17.8. Ja Pasūtītājs pēc šī Līguma parakstīšanas atsakās no Projekta ieceres īstenošanas, Pasūtītājs sedz Ģenerāluzņēmējam visus šī Līguma ietvaros radušos izdevumus, ko Ģenerāluzņēmējs var dokumentāri apliecināt un veic samaksu par paveiktajiem darbiem (tajā skaitā Būvdarbiem un šī Līguma izpildei veiktajiem sagatavošanās darbiem) to faktiskajā apmērā. Pēc šī Līguma punktā minēto maksājumu veikšanas Līgums tiek uzskatīts par savstarpēji izbeigtu.

18. Nepārvarama vara
18.1. Puses tiek atbrīvotas no atbildības par daļēju vai pilnīgu šī Līguma neizpildi, ja šī neizpilde ir radusies pēc šī Līguma noslēgšanas nepārvaramas varas un/vai ārkārtēju apstākļu rezultātā, vai valstī esošās ārkārtējas situācijas vai izņēmuma stāvokļa dēļ, kuru Puses nevarēja paredzēt un novērst. Pie ārkārtējiem apstākļiem pieskaitāmi ugunsgrēki, zemestrīces, citas dabas parādības un stihijas, kas, pamatojoties ar saprātīgiem apsvērumiem un ierasto praksi, nav piemēroti būvniecības un montāžas (uzstādīšanas) darbu veikšanai, kara (militārā) darbība, epidēmija, streiki, valsts varas un pārvaldes institūciju darbība. 
18.2. Puses nav pakļautas zaudējumu atlīdzībai, nokavējuma procentu vai Līgumsoda samaksai, ja Līguma izpilde ir nokavēta vai Līgums nav ticis pienācīgi izpildīts nepārvaramas varas apstākļu gadījumā. Šī punkta noteikumi nav attiecināmi uz gadījumu, kad nepārvarama vara ir iestājusies jau pēc tam, kad attiecīgā Puse ir nokavējusi saistību izpildi.
18.3. Ja izceļas nepārvaramas varas situācija, Puse, kura nevar veikt Līguma izpildi, nekavējoties, bet ne vēlāk kā 7 (septiņu) dienu laikā, rakstiski paziņo otrai Pusei par šādiem apstākļiem, to cēloņiem un paredzamo ilgumu. Ja Puses nav vienojušās savādāk, tad abas Puses turpina pildīt Līguma saistības tādā apmērā, kādā to nav ierobežojuši nepārvaramas varas apstākļi. Attiecībā uz pārējām Līguma saistībām to izpildes laiks tiek pagarināts par laika periodu, kas nepārsniedz termiņu, kādā darbojās nepārvaramas varas apstākļi. 
18.4. Gadījumā, ja nepārvaramas varas apstākļu ietekme turpinās ilgāk par 3 (trim) kalendārajiem mēnešiem un Puses neredz iespēju turpināt šī Līguma izpildi, jebkurai no Pusēm ir tiesības pārtraukt Līgumu, nosūtot rakstisko paziņojumu otrai Pusei un nodrošinot veikto darbu pieņemšanu – nodošanu, kā veicot visus savstarpējos norēķinus atbilstoši šī Līguma noteikumiem..

19. Līguma pielikumi
19.1. Līgumam ir pievienoti šādi pielikumi, kas ir uzskatāmi par neatņemamu šī Līguma sastāvdaļu, ja Puses katrā konkrētā gadījumā nav vienojušās citādāk:
19.1.1. Pielikums Nr. 1 – Veicamo darbu un izmaksu specifikācija (koptāme);
19.1.2. Pielikums Nr. 2 – Būvdarbu izpildes un naudas plūsmas grafiks;
19.1.3. Pielikums Nr.3 - Projekts;
19.1.4. Pielikums Nr.4 – Vides un darba aizsardzības prasības veicot darbus;
19.1.5. Pielikums Nr.5 - Tehniskās/organizatoriskās prasības;
19.1.6. Pielikums Nr.6 – Līgumsodi par vides un darba aizsardzības prasību neievērošanu;
19.1.7. Pielikums Nr.7 - AS “Ķekava Foods” ētikas kodekss sadarbības partneriem;
19.1.8. Pielikums Nr.8. – Līguma saistību izpildes nodrošinājums;
19.1.9. Pielikums Nr.9 – Forma 2;
19.1.10. Pielikums Nr.10 – Forma 3;
19.1.11. Pielikums Nr.11 – Galīgais darbu pieņemšanas – nodošanas akts; 
19.1.12. Pielikums Nr.12 – Biodrošības pamatprasības ārpakalpojuma sniedzējam darba uzņēmumā.
20. Piemērojamie normatīvie akti un strīdu atrisināšanas kārtība
20.1. Visi strīdi, domstarpības un jebkura rakstura jautājumi, kas rodas starp Pasūtītāju un Ģenerāluzņēmēju, kā arī jebkuri strīdi, kas iziet no Līguma satura vai secinājumiem, vai strīdiem, kas saistīti ap Līgumslēdzējpušu pienākumiem un atbildību, tiek risināti pārrunu ceļā, ja nepieciešams, papildinot vai grozot Līguma tekstu.
20.2. Ja Puses nespēj strīdu atrisināt savstarpēju pārrunu rezultātā, Puses to risina Latvijas Republikas normatīvajos aktos noteiktajā kārtībā Latvijas Republikas tiesā.
20.3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem, tajā skaitā Būvniecības likumu, 19.08.2014. Ministru kabineta noteikumiem Nr.500 “Vispārīgie būvnoteikumi”, 09.05.2017. Ministru kabineta noteikumiem Nr. 253 “Atsevišķu inženierbūvju būvnoteikumi”, un citiem Latvijas Republikas normatīvajiem aktiem, kas regulē būvniecības procesu, to spēkā esošajā redakcijā Līguma izpildes laikā.

21. Līguma noslēgšana un spēkā esamība
21.1. Šis Līgums sastādīts un noslēgts latviešu valodā uz 18 (astoņpadsmit) lappusēm, parakstīts ar drošu elektronisko parakstu, kas satur laika zīmogu.
21.2. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.

22. Citi noteikumi
22.1. Objekta pieņemšana, Pasūtītāja Projekta vadītāja apstiprinājums vai norādījumi Ģenerāluzņēmējam nevar tikt interpretēti kā tādi, kas samazina Ģenerāluzņēmēja atbildību saistībā ar šo Līgumu vai kā citādi ierobežo Pasūtītāja tiesības attiecībā pret Ģenerāluzņēmēju.
22.2. Līdzēji vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
22.2.1. abas Puses pirms šajā Līguma paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
22.2.2. kāda no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā Pusei, kura saistības un tiesības tiek pārņemtas, ir pienākums nekavējoties elektroniski uz otras Puses e-pasta adresi un 3 (trīs) kalendāro dienu laikā rakstiski informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.

23. Pušu adreses un paziņojumi
23.1. Visiem paziņojumiem, ko Puses sūta viena otrai saskaņā ar Līgumu, ir jābūt noformētiem rakstveidā un tiem ir jābūt nodotiem personīgi vai nosūtītiem ierakstītā vēstulē vai uz šī Līgumā norādīto Puses e-pasta adresi. Paziņojums tiek uzskatīts par nosūtītu dienā, kad paziņojums ir nodots personīgi, ierakstītas vēstules saņemšanas dienā par ko liecina pasta paziņojums, vai otrajā dienā pēc e-pasta nosūtīšanas Pusei. Paziņojumiem, kas nosūtīti pa e-pastu jābūt parakstītiem ar drošu elektronisko parakstu.
23.2. Gadījumā, ja kāda no šī Līguma Pusēm maina savu juridisko adresi un/vai e-pasta adresi, un/vai bankas rekvizītus, tā ne vēlāk kā 5 (piecu) dienu laikā pēc izmaiņu veikšanas rakstiski paziņo par to otrai Pusei. Par zaudējumiem, kuri var rasties kādai no Līguma Pusei, sakarā ar šo izmaiņu savlaicīgu un nepienācīgu nepaziņošanu, pilnā apjomā atbild vainīgā Puse.
23.3. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā, un nosūtītai uz šādu adresi:


	PASŪTĪTĀJS
	Ģenerāluzņēmējs

	AS “Ķekava Foods”
	SIA “_______________”

	Juridiskā adrese
	
	Juridiskā adrese
	_____________________________

	Pakalpojuma saņemšanas adrese
	
	Pakalpojuma saņemšanas adrese
	_____________________________

	Reģistrācijas Nr.
	
	Reģistrācijas Nr.
	____________________

	Tālrunis
	
	Tālrunis
	__________________

	E-pasts
	
	E-pasts
	________________

	Pārstāvis
	
	Pārstāvis
	________________

	Valdes priekšsēdētājs

Valdes loceklis
	
	Valdes loceklis

	________________

	Norēķinu konts
	
	Norēķinu konts
	________________

	Banka
	
	Banka
	________________

	SWIFT
	
	SWIFT
	________________

